钦定古今图书集成/明伦汇编/官常典/第616卷 > 徐孔奇
## 钦定古今图书集成/明伦汇编/官常典/第616卷 > 徐孔奇

按《明外史孙亶传》：“孔奇，丰城人。永乐十二年进士。授
刑部主事，调北京行部，又改行在刑部，以清慎著声。
出为严州知府，布衣蔬食，下无所扰。其视民若子弟，
惟恐伤之。待僚属若朋友，不能者数之，未尝辄加之
罪。兴除利弊，夙夜惟勤，列城莫不爱戴。宣德八年入
觐，卒于京师，民为巷哭罢市。”